Lluitant a la contra: Tots a la platja\nDe tots els dies que he anat a la platja, en cap d'ells l'he trobada neta. El mar, ple d'espuma gris, com si haguessin llançat a les aigües milers de cadàvers incinerats; la sorra, plena de burilles, plàstics i pell de fruita; el cel, cobert per una boirina que primer devora l 'horitzó i que amenaça a continuació els teus pulmons. En l'aire, mil sorolls, tots exagerats, irritants, gairebé dolorosos. Motos d'aigua conduïdes per pijos vestits de quicksilver posen en perill alguna cosa més que la tranquil·litat dels banyistes; llanxes de banquers i mafiosos (o les dues coses a la vegada) cavalquen les onades, davant la negativa de les seves dones siliconades a ser cavalcades elles; i avionetes antiquades trenquen el cel amb publicitat penjant de la seva cua. Ja començo a dubtar, si els peixos que floten entre onada i onada, han mort per la contaminació, o si s'han suïcidat ingerint una sobredosi d'espuma gris cendra.\ninerts per tot el mar\nsuren els peixos\nAixò vol dir que, indubtablement, anem a la mateixa platja que, tal vegada, és l'única possible?\nDe puça emprenyadora a puça: aquest dissabte em vaig passejar per unes platges noves per a mi. Poqueta gent, 3 barques de gavatxos "invasors" (que són pitjor que els xaves, amb perdó :P), unes caletes boniques però no pas precioses, vistes desde dalt semblaven paradisíaques, vistes de prop perdien força encant, ja se sap el que passa amb les perspectives... tot i així, i malgrat les pedrasses que em van destrossar els peus, s'hi estava prou bé.\nNo vaig veure cap burilla, però sí les "reminiscències" d'algun polvet sota la lluna plena. Portbou.\nI podria parlar-te de Cadaqués... quin desencís vaig tenir... però ja ho faré un altre dia.\nAlens, petons puçaires ;)\nDersu, això em temo, que tot és la mateixa platja. Si és l'única possible...doncs desgraciadament, tot sembla indicar això. Molt hauria de canvia la gent, per que les coses fosin d'una altra manera.\nUna abraçada, Dersu\nElur, si vas trobar poca gent, ja vas tenir molta sort. Tot i que les restes de nits passionals sobre la sorra, em fan encara més fàstic que les burilles. Digue'm maniàtic, si vols, però es que...Collons, tan costa guardar-s'ho en un paperet i llencar-ho a la paperera més propera?\nRes a veure amb ser maniàtic Buk, sentit comú i ser net, no té més.\nPerò jo afegiré, que a part de recollir-ho, ja podrien haver anat a algún altre lloc més còmode... perquè de sorra nanai, eh? uns pedruscos que han de fotre un mal horroròs! :P que jo de la passejada tinc un blau sota la planta del peu, en ma vida n'hi havia tingut cap!! En fi... ja ho diuen que entre gustos...\nBarlovento ha dit...\nComparto un senryu veraniego\nnadie haciendo castillos,\nMolt bó, Barlo. M'ha agradat molt! Gràcies pel senryu.


Odi als mestres | Meditacions des de l'esfera\nPublicat el Juny 22, 2008 per Enric Gil\nVostè contribueix a la pèrdua de prestigi dels docents en el nostre país. Vostè té tot el dret a expressar la seva lliure opinió i jo tinc el dret d’afirmar que el gran problema de l’educació no són els tres mesos de vacances (parla de privilegis corporativistes: em provoca nàusees), sinó les lleis miops que han aprovat els governs i l’escassa implicació de la societat en aquest tema. Els fills són molt importants i no un objecte per ser aparcat i li recordo que jo continuaré formant estudiants durant el juliol i no passaré les vacances a Kàtmandu. Vostè té tot el dret a reclamar tres mesos de vacances (que jo no els tinc ni de bon tros) i no a fer responsables del desori als mestres, que fan la seva feina el millor que poden sovint amb la nul·la col·laboració dels qui prenen les decisions.\nVostè té fixació amb aquest tema!\nL'entrada va ser publicada el Docència, Reflexions per Enric Gil. Guarda l'enllaç permanent.\n11 pensaments sobre “Odi als mestres”\nJose Martín el Juny 24, 2008 a les 12:54 pm va dir:\nUn article nefast, d’una irresponsabilitat supina, amb bona càrrega d’odi.\nRetroenllaç: Racó Tic » Les odiades vacances dels mestres\ndaniel marcos el Juny 24, 2008 a les 9:04 pm va dir:\nUna valoració poc encertada, amb desconeixement de la nostra feina i plena de tòpics erronis. Senyor si us plau informis……..\nR.D.G el Juny 25, 2008 a les 6:44 pm va dir:\nHa pensat vostè a que ve tant odi?. Pensi que una flor no fa estiu. No pot basar-se en les males experiències. Hi ha moltíssima gent que te molt bon records del seus mestres i professors.\nTambé odia altres tipus professions com la de administratiu públic que té horari intensiu? O la dels polítics per què cobren més que vostè?\nSap que també vostè pot preparar-se per ser mestre (bé hauria de treballar molt aquest odi, primer, sinó els nens no el voldrien?, també es necessita vocació).\nSap vostè que el mestre o professor inverteix molt temps, per preparar les classes i actualitzar-se quan la canalla no hi és.\nLi fa ràbia no tenir cap lloc on deixar els nens durant l’estiu? Què pot ser els haurà d’escoltar, o jugar amb ells?\nTan debò TOTS tinguéssim horari intensiu de 8 a 14h. per poder estar amb la família per les tardes, tan debò tots poguéssim tenir dos mesos de vacances a l’estiu i un al nadal, per poder gaudir de la família, llàstima que només alguns sectors ho han mig aconseguit. TOTS HAURIEM DE LLUITAR PER UNA MILLOR QUALITAT DE VIDA.\nEnric Gil el Juny 25, 2008 a les 7:07 pm va dir:\nHauríem de declarar en Puigpelat persona non grata per als que ens dediquem a l’ensenyament.\nricard el Juny 28, 2008 a les 5:17 pm va dir:\nTinc el plaer d’annuciar-vos que el proper dilluns agafarè vacances fins el proper dia 1 de setembre, com tots els meus companys de l’àmbit docent. En aquests dos mesos faré un curs de formació, bona lectura, viatge i probablement bona part del temps el passarè el que en llenguatge col.loquial se’n diu ” a la bartola”. Li comunico des d’aquí, per a veure si hi ha sort i de l’enveja li entra un mal de panxa espantòs.\nRicard Jiménez Eroles\nM. Àngela el Juny 28, 2008 a les 6:06 pm va dir:\nM’entristeix profundament que hi hagi persones que tinguin una visió tan poc real de la feina docent i que la valorin sense tenir-ne cap coneixement directe o indirecte. No és estrany que l’alumnat sovint hi posi tan poc esforç si escolten comentaris com aquests.\nActualment la majoria de docents fan un gran esforç per mantenir-se al dia fent diversos cursets i engegant projectes a l’escola que suposen molt temps i esforços.\nPersonalment començaré les vacances a partir del 25 de juliol i això que treballo a l’escola pública.\nRetroenllaç: recursos web » Blog Archive » Bones vacances!\nMontse Escoi el Juny 29, 2008 a les 12:45 pm va dir:\nGràcies per enllaçar el meu bloc a la notícia.\nL’altre dia, mentre fèiem un esmorzar tot el claustre, vam llegir l’article. Al final la proposta més votada va ser que li hauríem d’enviar una foto del lloc de vacances on anem i amb el text següent:\n“No he anat a Kàdmandu però t’envio la meva foto des de ….”\nJo ho penso fer!!!!!!\nRetroenllaç: Eclosió 2.0 « Meditacions des de l’esfera\nIsabel el Juliol 22, 2008 a les 10:27 pm va dir:\nJo, que sóc mestra i tinc un fill, estic aprenent en un Curs d’Estiu de la UOC amb l’Enric Gil. Ho faig per plaer, però em serà molt útil a nivell professional. Com que de dia m’ocupo del meu fill ,perquè no tinc família a qui “col·locar-li” -com diuen ara…- i com que sóc separada i amb una pensió ridícula no em puc permetre el luxe dels Casals d’Estiu, perdo moltes hores de son per poder seguir el curs telemàtic i presentar els treballs que m’exigèixen… No aniré enlloc de vacances perquè no m’ho puc permetre. En canvi, estic ben segura que el senyor Francesc Puigpelat, a qui deuen pagar molt bé per despotricar contra els mestres i contra els altres col·lectius a qui tingui enveja, sí que es podrà pagar unes vacances potser no a Katmandú, potser a les Illes Seychelles o en un d’aqueslls luxosos i exclusius hotels milionaris de les illes de Bali.\nI jo, entretant, fent neteja a fons de casa meva, perquè no em puc pagar ni la dona de fer feines…\nJa està bé de tòpics, home! Se li hauria de caure la cara de vergonya!Qui voldrà fer de mestre, d’aquí a uns anys? Jo, si em toca la grossa, em retiro, que n’estic tipa de tanta enveja, de tantes mentides i de tantes bestieses!


Vinya vella del Penedès | Descobreix-ne una del 1951\nLa Vinya Ca l'Escalló. Finca històrica del 1951\nFinca familiar plantada l’any 1951 al terme municipal de Guardiola de Font-rubí. Es troba al bell mig de la Depressió Litoral al voltant de Vilafranca.\nVinya de la varietat macabeu amb una superfície de 0,5 hectàrees amb ceps podats en forma de vas.\nFinca Ca l'Escalló\nAny de plantació: 1951\nAltitud: 300 m sobre el nivell del mar\nSuperfície: 0,5 hectàrees\nCoordenades GPS: N41º 24′ 30.2″ E1º 38′ 40.2″\nSubzona: Turons de Vilafranca\nEl cicle de la vinya a Ca l'Escalló\nLa varietat de raïm Macabeu\nLa varietat Macabeu produeix raïms de mida gran i forma compacte però molt ramificada. Grans en forma d’esfera de color groc daurat. Aporta aromes perfumats amb caràcter floral i frescos en boca gràcies a la seva acidesa. Es percep l’aroma a pinya tropical.\nCeps amb una vigorositat extraordinària i pàmpols grans de cinc lòbuls. Brotació a finals de març i maduresa durant la primera setmana de setembre.\nÉs una varietat que ajuda a aconseguir vins lleugers en boca però alhora complets i equilibrats.\nLa feina del viticultor durant l’hivern consisteix a realitzar una poda en forma de vas. Aquest tipus de poda és basa en un tronc curt i braços llargs de manera que es van obrint en forma de vano. La poda és necessària per donar forma al cep, sinó el cep cada vegada produeix raïm i vergues (sarments) més petits i finalment acabaria morint per esgotament.\nÉs un sòl profund i mitjanament fèrtil fruit de l’acumulació de sediments aportats i nòduls de carbonat càlcic. Textura argilo llimosa.\nLa vinya es troba al vell mig de la Depressió Litoral al voltant de Vilafranca. Les acumulacions calcàries endurides són les que han propiciat la presència de turons i plataformes. És un paisatge generalment de vinyes a la plana amb diferents turons.\nANÀLISI DEL SÒL - CA L'ESCALLÓ


Recullen firmes a la Seu per dedicar un carrer a Truqui, un músic de la ciutat\nActualitzada 08/02/2019 a les 09:58\n© El popular música de la Seu d'Urgell Joan Ribolleda 'Truqui'.\nLa publicació digital pirinenca L’Alternativa impulsa des de fa poc més d’una setmana una recollida de firmes amb l’objectiu de retre homenatge a la figura del popular músic i veí de la Seu d’Urgell Joan Ribolleda, conegut popularment com Truqui, l’“home orquestra”.\nUna dotzena d’establiments i bars de la capital de l’Alt Urgell són els encarregats de recollir les firmes per sol·licitar a l’ajuntament que posi el nom d’aquest popular veí a un dels carrers de la ciutat. De moment han aconseguit més de 400 firmes i esperen obtenir unes 3.000 rúbriques per entregar-les al consistori. Els impulsors d’aquesta iniciativa popular també reclamen que, “si és possible”, el nom del carrer dedicat a\nTruqui substitueixi “alguna de les vies amb noms vinculats al règim franquista”.\nEl popular músic, amb una trajectòria de més de 50 anys, fa més de deu que amenitza vetllades i festivitats no només de la capital de l’Alt Urgell sinó en molts altres pobles de la comarca.\nTruqui és un músic molt estimat al territori, capaç de cantar i tocar alhora la bateria, el baix i la guitarra. Per això l’anomenen l’“home orquestra”. El mes de desembre passat va publicar el seu primer disc, editat per un segell de la Seu.\nSada comunica que tanca l’escorxador de Lleida i l’acomiadament de 260 empleats\nUns 400 antifeixistes bloquegen l’N-240 en contra d’un míting de Vox\nLlum verda a apujar un 1,4% totes les taxes i un 10% la zona blava amb els vots del tripartit\nMatrícula bonificada un 50% per a les dones que cursin FP industrial\n2.Quan les paraules poden fer mal\n3.Segueix en directe el ple de les ordenances fiscals\n1. Els Cantaires de Ponent: “Prou pilotes que buiden ulls”\n2. Sorprès conduint a 197 km/h per l’N-260 a Montferrer\n3. Una caragolada recapta 500 € per a una entitat\n4. Poda en els arbres\n5. Sánchez visita policies ferits a Barcelona i se’n va de la ciutat sense reunir-se amb To...\n6. Allau de crítiques del sobiranisme per\n7. La Policia escorcolla la seu de l’ACM\n8. Chacón demana centrar-se en la causa\n9. Escorcollen la casa de Gonzalo Boye en una investigació per blanqueig\n10. Condemnat a 96 anys el ‘violador de l’ascensor’


Hudson (Nou Hampshire) - Viquipèdia, l'enciclopèdia lliure\n42° 45′ 53″ N, 71° 26′ 23″ O / 42.7647°N,71.4397°O / 42.7647; -71.4397\nHudson és una població dels Estats Units a l'estat de Nou Hampshire. Segons el cens del 2000 tenia una població de 22.985 habitants.\nSegons el cens del 2000, Hudson tenia 22.928 habitants, 8.034 habitatges, i 6.258 famílies. La densitat de població era de 313,1 habitants per km².\nDels 8.034 habitatges en un 41% hi vivien nens de menys de 18 anys, en un 64,8% hi vivien parelles casades, en un 9% dones solteres, i en un 22,1% no eren unitats familiars. En el 16,3% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,17.\nPer edats la població es repartia de la següent manera: un 28,2% tenia menys de 18 anys, un 6,3% entre 18 i 24, un 35,3% entre 25 i 44, un 22,3% de 45 a 60 i un 7,9% 65 anys o més.\nLa renda mediana per habitatge era de 64.169$ i la renda mediana per família de 71.313$. Els homes tenien una renda mediana de 46.198$ mentre que les dones 31.315$. La renda per capita de la població era de 25.696$. Entorn de l'1,2% de les famílies i el 2,3% de la població estaven per davall del llindar de pobresa.\nObtingut de «https://ca.wikipedia.org/w/index.php?title=Hudson_(Nou_Hampshire)&oldid=25055000»


Més de 2.000 persones han visitat el pessebre de Fals en tres dies - Regió7 :: El Diari de la Catalunya Central\nMés de 2.000 persones han visitat el pessebre de Fals en tres dies\nabel gallardo sotofals 28.12.2015 | 07:41\nQuadre del Nen Jesús aprenent l´ofici de fuster salvador redó\nEspectadors que ahir visitaven l´escenificació nadalenca\nEl Pessebre Vivent de del Bages de les Torres de Fals aconsegueix cada any més visitants. Fins ahir, el tercer dia d'escenificació, ja l'havien visitat més de 2.000 persones. L'afluència de públic al llarg del dia d'ahir va sorprendre els organitzadors, ja que van anar-hi 900 visitants. "És una xifra important tenint en compte que demà és un dia laborable i no és cap data festiva del calendari nadalenc", explicava el coordinador tècnic del pessebre, Toni Arnau. L'any passat, en el tercer dia d'escenificació, havien passat unes 1.800 persones.\nAquest any s'ha millorat el quadre del mercat, ja que més gent participa en la seva recreació. A part, hi ha una estampa nova, la de la bassa on es veuen pescadors. A part, s'ha millorat la il·luminació i els espectadors podien veure millor els diferents quadres del pessebre.\nA la sortida es repartia fuet a cadascun dels assistents. Les persones que encara no han visitat l'escenificació nadalenca tenen l'oportunitat d'anar-hi els dies 2, 3, 6, 9 i 10 de gener.


Baker-Boutique Antiadherent pastissos del silicona Mat - Xina Baker-Boutique antiadherent de silicona de pastisseria Mat Proveïdor,-SHQD fàbrica\nBaker-Boutique Antiadherent pastissos del silicona Mat\nPer què escollir el forner Boutique rebosteria de silicona Mat\nBaker-Boutique és crítica per a la matèria primera de la estora, triem el més alt nivell de fibra de vidre i silicona líquida WACKER ser la matèria primera. La fibra de vidre sembla molt clar i les llacunes són bastant iguals entre si, Mentrestant, la silicona líquida WACKER funciona molt bé, elasticitat forta, bon reflex de la llum, vores llises, sense plecs i runes.\nA més, Baker-Boutique posseeix habilitats d'impressió superior i dóna molta importància als clients’ experiència. Les impressions són dalt clars i mai no cauen després de moltes vegades repetida utilització, el que ajuda a la gent a simplificar el procés de pastisseria. I la tinta d'impressió també està fet de silicona que és aprovat per la FDA i LFGB, que és per demostrar que és no tòxic i fer que els clients se sentin segurs.\nBaker-Boutique gruix estora pastisseria(0.75mm) és molt més gruixuda i més flexible que les estores al mercat, que és segur per als talladors de galetes i prop 3000 vegades repetit ús, per la seva espessor superior i matèries primeres d'alta qualitat. El que és més, Baker-Boutique estora pastisseria posseeix excel·lent resistència a la temperatura(-40℉ a 480℉), flexibilitat perfecta.\nForma Baker-Boutique rectangular de silicona Pa\nCistella de barbacoa


PRESENTACIÓ DEL PROJECTE D’ACOMPANYAMENT EDUCATIU – Pirineus TV\nPRESENTACIÓ DEL PROJECTE D’ACOMPANYAMENT EDUCATIU\nDilluns a la tarda s’ha presentat el projecte d’acompanyament educatiu a la Seu d’Urgell per al nou curs 2019-2020. Es tracta que un adult ajudi a l’infant en tasques de reforç i organització. L’acompanyament està pensat per estudiants de 3r de primària fins a 4rt d’ESO.\nEn total, 30 alumnes per cada centre educatiu podrien beneficar-se de l’acompanyament, tot i que és un nombre menor a la demanda actual.\nEl perfil de voluntaris és molt divers, comparteixen la voluntat d’ajudar els estudiants.\nEl projecete s’inicia a l’octubre i acabarà al maig, i es durà aterme al mateix centre educatiu després de l’horari lectiu.\nParlen al vídeo: NÚRIA SALVADOR, ASSESSORA LLENGUA I COHESIÓ SOCIAL


Detenen dos joves per carregar pedres en motxilles a Lleida\nLa policia catalana creu que les volien fer servir a la manifestació d'aquest dijous al vespre\nper Redacció 18/10/2019 06:00h\nImatge d'arxiu. | Mossos d'Esquadra\nEls Mossos d'Esquadra han detingut dos joves aquest dijous al vespre mentre estaven carregant pedres en motxilles prop del riu Segre. La policia els acusa d'un delicte de desordres públics i creuen que volien fer servir les pedres per provocar aldarulls a la manifestació que ha tingut lloc per protestar contra les detencions d'aquesta setmana en les manifestacions contra la sentència de l'1-O. La protesta ha sortit de l'edifici del Rectorat i ha transcorregut fins a la Subdelegació del govern espanyol on els joves han fet una seguda davant la policia i no s'ha registrat incidents.\nA presó un jove per ferir un agent dels Mossos d'Esquadra\nParal·lelament, el jutjat d'instrucció número tres de Lleida, en funcions de guàrdia, ha acordat presó provisional comunicada i sense fiança per a un dels nou detinguts a Lleida pels aldarulls que van tenir lloc la nit de dimarts a la ciutat, com a presumpte autor dels delictes de desordres públics, lesions i atemptat contra agents de l'autoritat. En aquest sentit, i tal com recull el diari 'Segre', el jove estaria acusat de trencar el braç a un agent dels Mossos.\nD'altra banda, el jutge ha deixat en llibertat provisional els altres vuit detinguts però els ha imposat com a mesura cautelar la prohibició d'apropar-se a menys de 500 metres de la Subdelegació de govern de l'Estat a Lleida. En aquest cas, se'ls investiga pels delictes de desordres públics, danys i atemptat als agents. Els nou detinguts han passat aquest dijous a disposició judicial. En les pròximes hores declararan al jutjat les altres onze persones detingudes pels fets que van tenir lloc dimecres a la nit a Lleida.\nA presó un noi acusat de trencar un braç als Mossos durant els aldarulls de Lleida


Casa 1510 - Premis d'Arquitectura\nL’arquitectura de l’edifici s’explica a partir d’un volum principal que es situa en relació a les vistes, i que protegeix del vent del nord el pati que es crea a la part posterior. Aquest volum principal es relaciona amb altres volums petris, ja sigui entès com un sòcol (planta d’habitacions) o bé com un volum que s’hi macla (volum d’accés i habitació de planta primera). D’aquesta manera l’habitatge es configura en forma de L, tancant-se a veïns i a vents predominants, i obrint-se a vistes i a l’assolellament.\nL’estètica ve definida pel predomini del volum principal (zona de dia de planta primera), de formigó i vidre. La resta de parts edificades, s’entenen sorgides del terreny, i per tant s’hi relacionen amb el material que les defineix, de pedra vista. Per la part sud, el pati queda definit per la piscina, i per la part oest, pel mateix mur que conforma la planta baixa, que es prolonga fins a donar acabament al conjunt.\nC. Punta d'es mut, 20. Begur\nJordi Vilà, arquitecte tècnic i GMK, estructura


Aprovació de la memòria valorada referent a les obres de reforma de l'habitatge situat a la plaça de l'Ajuntament núm. 5\nAprovació de la memòria valorada referent a les obres de reforma de l'habitatge situat a la plaça de l'Ajuntament núm. 5\tAprovació de la memòria valorada referent a les obres de reforma de l'habitatge situat a la plaça de l'Ajuntament núm. 5 Mis Leyes\nAprovació de la memòria valorada referent a les obres de reforma de l'habitatge situat a la plaça de l'Ajuntament núm. 5 Nº de Disposición\t:\nLa Junta de Govern Local, en sessió celebrada el dia 15 de novembre de 2016, va prendre entre d'altres, l'acordsegüent:\nPrimer.- d'aprovar de la memòria valorada redactada per l'arquitecte Sr. Jordi Valls Rota, col·legiat al COAC amb elnúmero 20668-7, referent a les obres de reforma de l'habitatge situat a la Plaça de l'Ajuntament núm. 5 d'Olvan,coneguda com a "casa del mestre", amb un pressupost de 8.591,88 EUR IVA inclòs.\nSegon.- DECLARAR la urgència en la tramitació de l'expedient, en base a allò que disposa l'article 33 de la Llei39/2015, d'1 d'octubre, de procediment administratiu comú (LPAC).\nTercer.- SOTMETRE l'expedient al tràmit d'informació pública, per un termini de 15 dies mitjançant anunci en el taulerd'anuncis, a la pàgina WEB de l'Ajuntament i al Butlletí Oficial de la Província, per tal que qualsevol personal interessadapugui consultar-lo i formuli les al·legacions o reclamacions que consideri adients, donada la declaració d'urgència del'expedient.\nTercer.- DETERMINAR que en el supòsit que durant el termini d'informació pública no es presentessin reclamacions nial·legacions, l'acord d'aprovació inicial esdevindrà DEFINITIU.\nRecursos contra l'aprovació inicial:\nAquest és un acte de TRÀMIT NO QUALIFICAT, no definitiu en via administrativa, i per tant no és susceptible de recurs,i això sense perjudici que pugueu exercitar el que estimeu procedent, de conformitat amb el que disposa l'article 58.2 dela Llei 30/1992, de règim jurídic de les administracions públiques i del procediment administratiu comú (LRJPAC).\nRecursos contra l'aprovació definitiva:\nAquest acte posa fi a la via administrativa i, per tant, pot interposar-se recurs potestatiu de reposició davant la Junta deGovern Local de l'Ajuntament, en el termini d'un mes, o recurs contenciós-administratiu davant els jutjats contenciosos-administratius de la província de Barcelona, en el termini de dos mesos. Tanmateix, es podrà interposar qualsevolrecurs que es consideri ajustat a dret.\nOlvan, 17 de novembre de 2016\nAprovació de la memòria valorada referent a les obres de reforma de l'habitatge situat a la plaça de l'Ajuntament núm. 5\tTrámites


Els veïns i veïnes de Borriana coneixen l'Ajuntament i el seu funcionament en la jornada de Portes Obertes - Diari Millars, informació local en valencià.\nLa regidora de Participació Ciutadana, Maribel Martínez, realitza fins a dues visites guiades en les quals la ciutadania ha pogut conéixer els diferents departaments, funcions i horaris de la casa consistorial.\nL’Ajuntament de Borriana ha obert encara més les seues portes durant la jornada del divendres, gràcies a les dues visites que a través del dia de Portes Obertes s’han organitzat des de la regidoria de Participació Ciutadana i Transparència del consistori.\nHa sigut la mateixa regidora de l’àrea, Maribel Martínez, qui a partir de les deu del matí ha rebut al primer dels grups que ha realitzat una completa visita a les tres plantes del consistori on han pogut conèixer de prop departaments com els d’Atenció Ciutadana o l’Oficina d’Informació al Consumidor, aquells que habitualment són els més demandats per part de la ciutadania. Però a més, també han pogut endinsar-se fins a punts del consistori com els despatxos de les diferents regidories o els departaments de premsa o informàtica, per a, com explicava Martínez, «tindre clar que en cadascun d’ells sempre s’atendran les peticions d’informació o sol·licituds que se’ls fan arribar presencialment, a més de poder derivar-los al servei corresponent en cada cas».\nSegons explicava la mateixa Martínez, «hi ha ocasions en les quals la ciutadania, per desconeixement o per falta d’informació, no coneixen el departament o el lloc físic al qual han d’acudir segons siga la seua consulta o dubte, així que estes jornades de Portes Obertes també serveixen per a seguir amb la política d’apertura total de la institució que des del 2015 s’ha aplicat a l’Ajuntament de Borriana». A més, totes dues visites han finalitzat amb la visualització d’un vídeo sobre la història del mateix consistori i d’alguns dels edificis municipals, i com des d’inicis dels anys noranta, és l’actual edifici de l’Ajuntament on es duu a terme bona part de la gestió municipal.\nPost més nousUn tràiler se surt de la via a Castelló\nPost més vellsFerides tres persones a l’N-340 a Orpesa


Termes i Condicions | Tundra Viatges\nLlegiu atentament la següent informació abans de reservar un viatge amb nosaltres.\nEl pagament complet o parcial del dipòsit de la reserva suposa l'acceptació total d'aquestes condicions generals, que es consideraran automàticament incorporades al contracte sense que sigui precisa la seva transcripció escrita en el mateix.\nL'organització tècnica dels nostres viatges corre a càrrec de Tundra Viatges S.L.U., d'ara endavant "agència" o "agència de viatges".\n1. Abans que el client quedi obligat per qualsevol contracte de viatge combinat o oferta corresponent, l’agència lliurarà al client el formulari d'informació normalitzada pels contractes de viatge combinat, així com la resta de característiques i informació del viatge d'acord amb el que estableix la legislació vigent.\n2. Les persones amb mobilitat reduïda que desitgin rebre informació precisa sobre la idoneïtat del viatge d'acord amb les seves necessitats especials, per tal de valorar la possibilitat i viabilitat de contractar el viatge d'acord amb les característiques del mateix, hauran de posar en coneixement de l'agència aquesta situació perquè se'ls pugui facilitar informació a tal efecte.\nSegons el que estableix el Reglament CE 1107/2006, s'entén com a persona de mobilitat reduïda, tota persona la mobilitat de la qual per participar al viatge es trobi reduïda per motius de discapacitat física (sensorial o locomotriu, permanent o temporal), discapacitat o deficiència intel·lectual , o qualsevol altra causa de discapacitat, o per l'edat, i la situació requereixi una atenció adequada i l'adaptació a les seves necessitats particulars del servei posat a disposició de la resta de participants en el viatge.\n3. La informació precontractual facilitada al client d'acord amb els apartats a), c), d), e) i g) de l'article 153.1 del Reial Decret Legislatiu 1/2007, formarà part integrant del contracte de viatge combinat i no es modificarà llevat que l'agència i el client ho acordin expressament. L'agència, abans de celebrar-se el contracte de viatge combinat, ha de comunicar al client de manera clara, comprensible i destacada, tots els canvis de la informació precontractual.\n1. L'agència té el deure d'informar sobre les formalitats sanitàries necessàries per al viatge i l'estada, així com sobre les condicions aplicables als clients en matèria de passaports i de visats, inclòs el temps aproximat per a l'obtenció dels visats, i respondrà de la correcció de la informació que faciliti.\n2. El client haurà d'obtenir la documentació necessària per a realitzar el viatge, inclòs el passaport i els visats i la referida a les formalitats sanitàries. Tots els danys que puguin derivar-se de la falta d'aquesta documentació seran del seu compte, i en particular, les despeses produïdes per la interrupció del viatge i la seva eventual repatriació.\n3. Si l'agència accepta l'encàrrec del client de tramitar els visats necessaris per a alguna de les destinacions previstes a l'itinerari, podrà exigir el cobrament del cost del visat així com de les despeses de gestió pels tràmits que hagi de realitzar davant la representació diplomàtica o consular corresponent. En aquest cas, l'agència respondrà dels danys que li siguin imputables.\n1. El client que desitja contractar un viatge combinat realitza una "sol·licitud de reserva". Després d'aquesta sol·licitud, l’agència es compromet a realitzar les gestions oportunes per a obtenir la confirmació de la reserva.\n2. Si el client sol·licita l'elaboració d'una proposta d'un viatge combinat a mida, l'agència podrà exigir l'abonament d'una quantitat (no reemborsable) per a la confecció del projecte. Si el client accepta l'oferta de viatge combinat elaborada per l'agència, la suma entregada s'imputarà al preu del viatge. Si el client no accepta l'oferta de viatge combinat elaborada per l'agència, la suma entregada s’aplicarà com a pagament total per l’elaboració del projecte de viatge a mida encarregat pel client, el qual li serà lliurat.\n3. Si l'agència ha acceptat gestionar la reserva serà responsable dels errors tècnics que es produeixin en el sistema de reserva que li siguin atribuïbles i dels errors comesos durant el procés de reserva que li siguin atribuïbles.\n4. L'agència no serà responsable dels errors de la reserva atribuïbles al client o que siguin causats per circumstàncies inevitables i extraordinàries.\nLa perfecció del contracte de viatge combinat es produeix amb la confirmació de la reserva, un cop abonades pel client mitjançant l'abonament de les quantitats indicades per l'agència. Des d'aquest instant el contracte de viatge combinat és d'obligat compliment per a ambdues parts.\n1. En el moment de la confirmació de la reserva el consumidor haurà d'abonar el 75% del preu del viatge combinat, llevat que al pressupost o al contracte de viatge combinat s'estableixi un import diferent.\n2. El pagament del preu restant s'ha d'efectuar com a molt tard 60 dies abans de la sortida, llevat que al pressupost o al contracte de viatge combinat s'estableixi un calendari de pagaments diferent.\n3. Si el client no compleix amb el calendari de pagaments, l'agència podrà resoldre el contracte i aplicar les regles establertes per a la resolució del viatge pel client abans de la sortida previstes a la Clàusula 15.\nLes prestacions que integren el contracte de viatge combinat resulten de la informació proporcionada al consumidor a la informació precontractual i no es modificaran excepte si l'agència de viatges i el client ho acorden expressament segons el que preveu la Clàusula 1.3.\nAmb antelació a l'inici del viatge, l'agència proporcionarà al client els rebuts, vals i bitllets necessaris per a la prestació de serveis.\nLlevat que una altra cosa s'indiqui a la informació precontractual o a les condicions particulars del contracte:\na) L'horari d'ocupació de les habitacions depèn de les normes establertes a cada país i allotjament.\nb) Les habitacions o cabines triples o quàdruples són generalment habitacions dobles a les que s'afegeix un o dos llits, que acostumen ser un sofà-llit o un llit plegable, excepte a certs establiments on enlloc de llits addicionals es fan servir dos llits més grans o dues lliteres.\nc) En relació amb aquells països en què hi ha classificació oficial d'establiments hotelers o de qualsevol altre tipus d'allotjament, el programa de viatge recull la classificació turística que s'atorga al corresponent país.\nd) Per norma general, els allotjaments no garantitzen les peticions especials,quedant aquestes subjectes a la disponibilitat de l’hotel en el moment de l’arribada.\n1. El client s'ha de presentar al lloc indicat per a la sortida, amb una antelació mínima de 4 hores a l'hora de sortida, llevat que s'indiqui una antelació diferent al contracte de viatge combinat.\n2. La pèrdua o dany que es produeixi en relació amb l'equipatge de mà o altres objectes que el client porti amb sí mateix seran del seu exclusiu compte i risc mentre es trobin sota la custòdia del client.\n1. Per regla general, el règim de pensió completa inclou esmorzar continental, dinar, sopar i allotjament. El règim de mitja pensió, llevat que s'indiqui d'una altra manera, inclou esmorzar continental, sopar i allotjament. Per regla general, aquests àpats no inclouen les begudes.\n2. Les dietes especials (vegetarianes o de règims especials) només es garanteixen si així consten a les necessitats especials acceptades per l'organitzador al contracte de viatge combinat.\n3. La presència de mascotes només serà acceptada si així consta a les necessitats especials acceptades per l'organitzador al contracte de viatge combinat.\nc) Drets i obligacions de les parts abans de l'inici del viatge\n10. Revisió del preu per l'agència\n1. L'agència podrà incrementar els preus fins als 20 dies naturals previs a la sortida, sempre que el motiu d'aquest increment sigui ajustar l'import del preu del viatge a les variacions:\na) Dels tipus de canvi de divises aplicables al viatge organitzat, llevat que el preu del viatge sigui en euros.\nc) Del nivell dels impostos o taxes sobre els serveis de viatge inclosos al contracte, exigits per tercers que no estan directament involucrats en l'execució del viatge combinat, incloses les taxes, impostos i recàrrecs turístics, d'aterratge i d'embarcament o desembarcament en ports i aeroports.\nAl contracte s'indicarà la data en què s'han calculat els conceptes exposats en l'apartat anterior perquè el client tingui coneixement de la referència per calcular les revisions de preu.\n2. L'agència notificarà l'augment al client, de forma clara i comprensible, amb una justificació d'aquest increment i li proporcionarà el seu càlcul en suport durador com a molt tard 20 dies abans de l'inici del viatge.\n3. El client podrà optar per resoldre el contracte només en el cas que l'increment del preu suposi un augment superior al 8% del preu del viatge. En aquest cas és aplicable el que disposa la Clàusula 11.\n4. El client tindrà dret a una reducció del preu del viatge per variacions produïdes en els conceptes detallats en els apartats a), b) i c) de la Clàusula 11.1. En aquests casos, l'agència d'aquesta reducció del preu deduiran les despeses administratives reals de reemborsament al client.\n11. Modificació del contracte per l'agència\n1. L'agència només podrà modificar les clàusules del contracte abans de l'inici del viatge si el canvi és insignificant i la pròpia agència informa al client d'aquest canvi en suport durador de manera clara, comprensible i destacada.\n2. Si abans de l'inici del viatge l'agència es veu obligada a realitzar canvis substancials d'alguna de les principals característiques dels serveis del viatge o no pot complir amb algun requisit especial del client prèviament acceptat, l’agència ho posarà en coneixement del client sense demora, de manera clara, comprensible i destacada, en suport durador i la comunicació haurà de contenir:\n· Les modificacions substancials proposades i, si s’escau, la seva repercussió en el preu;\n· Un termini raonable perquè el client informi de la seva decisió;\n· La indicació que si el client no comunica la decisió al termini indicat s'entendrà que rebutja la modificació substancial i que, per tant, opta per resoldre el contracte sense cap penalització; i\n· Si l'agència pot oferir-lo, el viatge combinat substitutiu ofert i el seu preu.\nEl client podrà optar entre acceptar la modificació proposada o resoldre el contracte sense penalització. Si el client opta per resoldre el contracte podrà acceptar un viatge combinat substitutiu que, si s’escau, li ofereixi l'agència. Aquest viatge substitutiu haurà de ser, si és possible, de qualitat equivalent o superior.\nSi la modificació del contracte o el viatge substitutiu donen lloc a un viatge de qualitat o cost inferior, el client tindrà dret a una reducció adequada del preu.\nEn el cas que el client opti per resoldre el contracte sense penalització o no accepti el viatge combinat substitutiu ofert, l’agència reemborsarà tots els pagaments realitzats en concepte del viatge, en un termini no superior a catorze dies naturals a partir de la data de resolució del contracte. A aquests efectes, s'aplicarà el que disposen els apartats 2 al 6 de la Clàusula 22.\n12. Cancel·lació del viatge per l'agència\nSi l'agència cancel·la el contracte per causes no imputables al client, reintegrarà la totalitat dels pagaments realitzats pel client en concepte del viatge un termini no superior a 14 dies naturals des de la terminació del contracte. L'agència no serà responsable de pagar cap compensació addicional al client si la cancel·lació es deu al fet que:\na) El nombre de persones inscrites per al viatge combinat és inferior al nombre mínim especificat al contracte i l'agència notifica al client la cancel·lació en el termini fixat en al mateix, que com a molt tard serà de:\n- 20 dies abans de l'inici en cas de viatges de més de 6 dies de durada.\n- 7 dies en viatges d'entre 2 i 6 dies.\n- 48 hores en viatges de menys de 2 dies.\nb) L'organitzador es veu en la impossibilitat d'executar el contracte per circumstàncies inevitables i extraordinàries i es notifica la cancel·lació al client sense demora indeguda abans de l'inici del viatge combinat.\n13. Cessió de la reserva pel client\n1. El client podrà cedir la seva reserva a una persona que reuneixi totes les condicions requerides en el fulletó, programa o oferta de viatge combinat i en el contracte, per a realitzar el viatge combinat.\n2. La cessió s'ha de comunicar a l’agència, en suport durador (preferiblement mitjançant escrit al correu electrònic indicat al contracte de viatge combinat), amb una antelació mínima de 7 dies naturals a la data d'inici del viatge. L'agència podrà repercutir al client els costos efectivament suportats a causa de la cessió.\n3. En tot cas, el client i la persona a qui hagi cedit la reserva responen solidàriament davant l'agència del pagament de la resta del preu, així com de qualsevol comissió, recàrrec i altres costos addicionals que pogués haver causat la cessió.\n14. Modificació del viatge pel client\nTotes aquelles modificacions demanades pel client sobre serveis que conformen el viatge combinat un cop s’hagin confirmat aquests serveis, poden suposar costos extres pel client. Per aquest motiu, quan el client demani una modificació d’algun del serveis confirmats del viatge, se l’informarà del cost que li comportarà aquesta modificació per tal de que pugui decidir si vol mantenir el viatge original, o be, si vol modificar el mateix, amb les conseqüències econòmiques que se li hagin informat.\n15. Cancel·lació del viatge pel client\n1. El client podrà resoldre el contracte en qualsevol moment previ a l'inici del viatge i en aquest cas, l’agència podrà exigir-li que pagui una penalització que sigui adequada i justificable. Al contracte es podrà especificar una penalització tipus que sigui raonable basada en l'antelació de la resolució del contracte respecte a l'inici del viatge i en l'estalvi de costos i els ingressos esperats per la utilització alternativa dels serveis de viatge.\nSi al contracte no es preveu una penalització tipus, l'import de la penalització per a la resolució equivaldrà al preu del viatge combinat menys l'estalvi de costos i els ingressos derivats de la utilització alternativa dels serveis de viatge.\nPel que en aquests casos, l’agència, reemborsarà qualsevol pagament que s'hagués realitzat pel viatge combinat, menys la penalització corresponent.\n2. No obstant, si concorren circumstàncies inevitables i extraordinàries a la destinació o a les immediacions que afectin significativament a l'execució del viatge o al transport dels passatgers al lloc de la destinació, el client podrà resoldre el contracte abans del seu inici sense cap penalització i amb dret a reemborsament de tots els pagaments a compte del viatge que hagués efectuat.\n3. Aquests reemborsaments o devolucions, es realitzaran al client, descomptant la penalització corresponent en el cas de l'apartat 1 anterior, en un termini no superior a 14 dies naturals després de la finalització del contracte de viatge combinat.\nd) Drets i obligacions de les parts després de l'inici del viatge\nSi el client observa que qualsevol dels serveis inclosos al viatge no s'executa de conformitat amb el contracte, el client haurà d'informar de la manca de conformitat a l'agència sense demora indeguda, tenint en compte les circumstàncies del cas.\nAquesta manca de conformitat podrà informar-se tant per telèfon com per correu electrònic, als telèfons i correus electrònics indicats al contracte de viatge.\n1. Si qualsevol dels serveis inclosos en el viatge no s'executa de conformitat amb el contracte, l'agència haurà d'esmenar la falta de conformitat, excepte si resulta impossible o té un cost desproporcionat, tenint en compte la gravetat de la falta de conformitat i el valor dels serveis del viatge afectats. En cas que no s'esmeni la falta de conformitat serà d’aplicació el que disposa la Clàusula 22.\n2. Si no concorre cap de les excepcions anteriors i una falta de conformitat no s'esmena en un termini raonable establert pel client o l'agència es nega a esmenar-la o requereix de solució immediata, el propi client podrà fer-ho i sol·licitar el reemborsament de les despeses necessàries a tal efecte.\n3. Quan una proporció significativa dels serveis del viatge no es pugui prestar segons el convingut al contracte, l’agència oferirà sense cost addicional fórmules alternatives adequades per a la continuació normal del viatge i, també, quan el retorn del client al lloc de sortida no s'efectuï segons l'acordat.\nAquestes fórmules alternatives, si pot ser, hauran de ser de qualitat equivalent o superior i si són de qualitat inferior, l’agència aplicarà una reducció adequada del preu.\nEl client només pot rebutjar les alternatives ofertes si no són comparables a l'acordat en el viatge combinat o si la reducció de preu és inadequada.\n4. Quan una falta de conformitat afecti substancialment a l'execució del viatge i l’agència no l'hagin esmenat en un termini raonable establert pel client, aquest podrà posar fi al contracte sense pagar cap penalització i sol·licitar , en el seu cas, tant una reducció del preu com una indemnització pels danys i perjudicis causats, d'acord amb l’establert a la Clàusula 22.\n5. Si no és possible trobar fórmules de viatge alternatives o el client les rebutja per no ser comparables a l'acordat al viatge o per ser inadequada la reducció de preu oferta, el client tindrà dret, tant a una reducció de preu com a una indemnització per danys i perjudicis, sense que es posi fi al contracte de viatge combinat, d'acord amb l’establert a la Clàusula 22.\n6. En els casos detallats als apartats 4 i 5 anteriors, si el viatge combinat inclou el transport de passatgers, l'agència organitzadora i, si s'escau, l'agència detallista, estaran també obligades a oferir la repatriació al client en un transport equivalent sense dilacions indegudes i sense cost addicional.\n1. Si és impossible garantir el retorn del client segons el previst al contracte degut a circumstàncies inevitables i extraordinàries, l’agència, assumiran el cost de l'allotjament que sigui necessari, de ser possible de categoria equivalent, per un període no superior a tres nits per client, llevat que a la normativa europea de drets dels passatgers s'estableixi un període diferent.\n2. La limitació de costos establerta a l'apartat anterior no és aplicable a les persones amb discapacitat o mobilitat reduïda (tal com es defineixen a la Clàusula 1.2 anterior) ni als seus acompanyants, a dones embarassades, a menors no acompanyats, ni tampoc a les persones amb necessitat d'assistència mèdica específica, si les seves necessitats particulars han estat participades a l'agència almenys 48 hores abans de l'inici del viatge.\n19. Deure de col·laboració del client al normal desenvolupament del viatge\nEl client haurà de seguir les indicacions que li faciliti l’agència organitzadora, la detallista o els seus representants locals per a l'adequada execució del viatge, així com les reglamentacions que són d'aplicació general als usuaris dels serveis compresos al viatge combinat. En particular, en els viatges en grup guardarà el degut respecte als altres participants i observarà una conducta que no perjudiqui el normal desenvolupament del viatge.\n20. Deure d’assistència de l'agència\n1. L'agència està obligada a proporcionar una assistència adequada i sense demora indeguda al client en dificultats, especialment en el cas de circumstàncies extraordinàries i inevitables.\nb) Assistència al client per establir comunicacions a distància i l'ajuda per trobar fórmules alternatives.\n3. Si la dificultat s'ha originat intencionadament o per negligència del client, l'agència podrà facturar un recàrrec raonable per l’esmentada assistència al client. Aquest recàrrec no podrà superar els costos reals en els que hagi incorregut l'agència.\n1. L'agència organitzadora i l'agència detallista respondran solidàriament davant del client del correcte compliment del contracte de viatge combinat.\nQui respongui davant el client tindrà el dret de repetició enfront a l'operador a qui li sigui imputable l'incompliment o compliment defectuós del contracte en funció del seu respectiu àmbit de gestió del viatge combinat.\n2. L'agència organitzadora i l'agència detallista respondran davant el client tant si executen elles mateixes les prestacions compreses en el viatge combinat com si les porten a terme els seus auxiliars o altres prestadors de serveis.\n1. El client tindrà dret a una reducció del preu adequada per qualsevol període durant el qual hi hagi hagut una falta de conformitat.\n2. El client tindrà dret a rebre una indemnització adequada de l’agència per qualsevol dany o perjudici que pateixi com a conseqüència de qualsevol falta de conformitat del contracte.\n3. El client no tindrà dret a una indemnització per danys i perjudicis si l’agència demostra que la manca de conformitat és:\na) Imputable al client;\n4. Quan les prestacions del contracte de viatge combinat estiguin regides per convenis internacionals, les limitacions sobre l'abast o condicions de pagament d'indemnitzacions pels prestadors de serveis inclosos en el viatge s’aplicaran a les agències.\n5. Quan les prestacions del contracte de viatge combinat no estiguin regides per convenis internacionals: (i) no es podran limitar contractualment les indemnitzacions que en el seu cas pugui correspondre pagar a l'agència per danys corporals o per perjudicis causats de forma intencionada o per negligència; i (ii) la resta d'indemnitzacions que puguin haver de pagar les agències quedaran limitades al triple del preu total del viatge combinat.\n6. La indemnització o reducció de preu concedida en virtut del Reial Decret Legislatiu 1/2007 i la concedida en virtut dels reglaments i convenis internacionals relacionats a l'article 165.5 del mateix Reial Decret Legislatiu 1/2007, s'han de deduir una de l'altra per tal de evitar excés d'indemnització.\nAquest contracte de viatge combinat es regeix per l'acordat entre les parts i pel que estableixen aquestes condicions generals, a les normes autonòmiques vigent i aplicables, així com pel que disposa el Reial Decret Legislatiu 1/2007, de 16 de novembre pel qual s'aprova el Text Refós de la Llei General per a la Defensa dels Consumidors i els Usuaris i altres lleis complementàries.\n24. Reclamacions a l'agència\n1. Sense perjudici de les accions legals que l'assisteixen, el client podrà efectuar per escrit reclamacions per la no execució o l'execució deficient del contracte davant l'agència a les adreces postals i/o adreces de correu electrònic informades per l’agència a tal efecte.\n2. En el termini màxim de 30 dies, l'agència haurà de contestar per escrit les reclamacions formulades.\n1. En qualsevol moment, el client i l'agència podran demanar la mediació de l'administració competent o dels organismes que es constitueixin a tal efecte per trobar per sí mateixes una solució del conflicte que sigui satisfactòria per a ambdues parts.\n2. El client podrà dirigir les seves reclamacions a la Junta Arbitral de Consum que sigui competent. El conflicte es pot sotmetre a arbitratge si l'agència reclamada s'hagués adherit prèviament al sistema arbitral de consum (cas en el qual l'agència avisarà degudament de tal circumstància al consumidor) o, si l'agència malgrat no estar adherida accepta la sol·licitud d'arbitratge del client .\n3. Si l'agència organitzadora i / o, si s'escau, l'agència detallista, estan adherides a algun sistema de resolució alternativa de litigis o hi estan obligades per alguna norma o codi de conducta, informaran d'aquesta circumstància al client abans de la formalització del contracte de viatge combinat.\n1. Si la controvèrsia no està sotmesa a arbitratge de consum, el client podrà reclamar en via judicial.


Avui fa 20 anys que Joan Fuster ens va deixar, per aquest motiu es faran actes a Sueca, Barcelona i lectures públiques arreu del país.\nA Sueca, la campanya "Nosaltres els fusterians" [Facebook | Twittter] faran una ofrena floral a la tomba de Joan Fuster al cementeri a les 18.30h, amb un parlament de Josep Guia. Una hora més tard, la Casa de Cultura la població al carrer de la Mare de Déu,2, aplegarà un nou acte de la campanya amb la participació Josep Guia, membre del comitè executiu del Partit Socialista d'Alliberament Nacional (PSAN); Agustí Cerdà, president d'Esquerra Republicana del País Valencià (ERPV); Antoni Infante, representant del Moviment de Defensa de la Terra (MDT), i Anna Oliver, coordinadora al País Valencià de Solidaritat Catalana per la Independència (SI). i presentat per Jaume Lloret.\nA Barcelona, Òmnium Cultural farà un acte a la seva seu a les 19h amb l'objectiu de retre homenatge a un dels assagistes més influents de la literatura catalana del segle XX coinicidint també amb el 20è aniversari de la seva mort. En el transcurs de l'acte, els ponents revisaran l'obra de Fuster i la seva influència en el pensament polític català en l'actualitat. L'acte comptarà amb les intervencions de Vicent Sanchis, periodista i vicepresident d'Òmnium, i Enric Sòria, escriptor.\nA Granollers i Banyoles celebren aquest dijous i aquest divendres lectures públiques de l'obra de Joan Fuster arran de la iniciativa engegada per Llibertat.cat i Maulets coincidint amb el 50è aniversari de la publicació de Nosaltres els valencians [pdf llibre sencer] de Joan Fuster (Sueca, 1922-1992), el 90è del seu naixement i el 20è de la seva mort.\nEl Casal Popular l'Esquerda ha organitzat una lectura pública que tindrà lloc a la seu de l'entitat aquest dijous a partir de les vuit del vespre. De la seva banda, la CUP impulsa la iniciativa a Banyoles en un acte que se celebrarà també a partir de les vuit del vespre a l'aire lliure, a la Plaça de la Font, perquè tots els veïns s'hi puguin acostar i participar-hi.\n"Només hi ha una manera seriosa de llegir, que és rellegir"\nAquesta activitat està inspirada en la commemoració del naixement del poeta escocès Robert Burns que se celebra amb lectures públiques a l'entorn d'un àpat tradicional escocès, ja sigui en família o en centres culturals públics.\nLlibertat.cat i Maulets proposen començar a fer homenatges en aquesta direcció tenint en compte la lluita per l'alliberament nacional i la xarxa de casals que l'Esquerra Independentista té arreu de la nació.\nLa proposta pretén reinvindicar el nom de Joan Fuster, un dels intel·lectuals més carismàtiques dels Països Catalans i reconèixer la seva obra cabdal Nosaltres, els valencians.\nMaulets i Llibertat.cat també han plantejat la presentació de mocions als ajuntaments d'arreu del país [model d'instància] amb l’objectiu que el nom de Joan Fuster sigui inclòs en el nomenclàtor dels pobles i viles d'arreu de la nació.\nMaulets ha engegat una pàgina web on s'està difonent el pensament fusterià i ha programat tot un seguit d’actes públics que ja estan preparant en homenatge a l’escriptor. D'altra banda, a Llibertat.cat es publica diàriament un aforisme diferent de Joan Fuster, sens dubte una les facetes característiques pel qual també és conegut.\nEl passat 20 d'abril es va fer un acte organitzat conjuntament entre Maulets i Llibertat.cat al Casal Independentista de l'Eixample La Cruïlla a Barcelona, sota el títol "Joan Fuster i la construcció nacional" amb la participació de Jordi Muñoz, politòleg i investigador a la UAB i Toni Rico, historiador i militant de la CUP a Girona [Veure vídeo de l'acte: 1a part i 2a part].


La casa d'Eichler a San Francisco rep una actualització lluminosa i ventilada - Arquitectura\nLa casa d'Eichler a San Francisco rep una actualització lluminosa i ventilada\nAcabem de rebre un altre fabulós projecte de Klopf Architecture d'una casa renovada d'Eichler de dos pisos construïda el 1962, situada en un turó al barri de Diamond Heights de San Francisco, Califòrnia . Els clients tenien una visió de la nova casa del pati que van expressar amb els arquitectes en detall. Volien espais lluminosos i espaciosos amb sorpreses visuals, millorant la llengua vernacla d’Eichler alhora que creaven una connexió perfecta entre interiors i exteriors. El disseny necessari per satisfer les seves necessitats d'estil de vida de 'vida moderna'. Per actualitzar aquesta casa en una casa contemporània i més exclusiva, calia fer diversos canvis. No obstant això, als clients els encantava el seu coixinet d'estil Eichler i desitjaven respectar la història de la casa, que requeria conservar diversos elements.\nEs van conservar els revestiments de caoba, les parets de vidre que impregna les vistes dels voltants i l'obertura al pati del nivell principal. Els arquitectes van eliminar les teules de fusta que revestien la façana exterior de la casa, van destruir el petit bany principal i l’armari va enderrocar les parets que envoltaven una cuina de cuina. Els panells de paret de zinc al pati, que formaven part de la sorpresa visual que els propietaris sol·licitaven, abasten la paret al segon nivell i continuen a través de les grans finestres de vidre que hi ha a l’interior de la casa. Aquest va ser un homenatge al pare d’un dels propietaris, que va construir una empresa que ven i instal·la materials de construcció comercials.\nDes del principi, els propietaris van desitjar un nombre i una varietat d’incorporacions a tot l’interior. Contractant Benchmarc per treballar la fusta per a la tasca, es van instal·lar credencies dissenyades i construïdes a mida a les parets del bany, la sala d'estar i el menjador. També van crear una paret de mobles de caoba i blancs que comença a la cuina i s'estén fins a l'habitació familiar, creant harmonia a través dels espais. Els mobles, juntament amb el jardí obert i recentment ajardinat, ajuden a crear una sensació més oberta i àmplia, excepcionalment oberta i àmplia. Els taulells van ser dissenyats per ser dos centímetres més alts i es va afegir una illa de cascada per ajudar a millorar encara més el cabal.\nEs van guanyar metres quadrats extra eliminant els objectes i espais que ja no eren necessaris, com ara una xemeneia, un armari mecànic i un quart dormitori. Això va ajudar a crear una sensació general d'amplitud i funcionalitat millorada. Abans de la renovació, la casa semblava que hi hagués diversos espais més petits que estaven tancats els uns dels altres; l'actualització ha deixat la casa més luxosa i magnífica.\nper què diu pendent a l'aplicació de diners?\nEls arquitectes van utilitzar els dibuixos originals dels arquitectes per obtenir algunes idees sobre la restauració de la façana per crear una estètica més fresca i actualitzada. Es van retirar les teules de fusta dels balcons i, al seu lloc, un guix llis dóna un aspecte més net. La resta de la façana exterior es va substituir per un nou revestiment vertical de Kayu Batu. Creant una connexió interior-exterior, aquest material s’introdueix als interiors, s’aplica al menjador i a l’armari principal.\ncom aconseguir pedres sinnoh a Pokemon Go\nEl que ens agrada: Perfectament adequats a l’estil d’aquesta casa d’Eichler, els propietaris tenen ara una estètica neta i mínima, lliure de desordres, plena d’obres d’art curosament col·locades i de col·leccionistes capritxosos. Presentant parets blanques com a teló de fons de caoba càlida i rics grisos, la llar està il·luminada amb llum natural que resulta elegant i acollidora.\nLectors, compartiu amb nosaltres les vostres opinions sobre aquesta remodelació de la casa Eichler als comentaris següents.\nLes rajoles italianes de tons grisos recorden les típiques terres de formigó Eichler i funcionen perfectament amb la nova calefacció radiant. El que va ser una habitació mecànica fora de la cuina es va reformar en un ampli safareig, que originalment ocupava espai en un passadís.\nSegons els arquitectes, 'els passamans personalitzats de zinc van ser fabricats i instal·lats per Product and Design Metal Work'.\nEs van combinar dos dormitoris més petits per crear una suite de dormitori principal àmplia i lluminosa que abastava un armari obert / vestidor darrere del llit. L'equip de disseny també va arribar a la conclusió: 'que la xemeneia i la xemeneia massiva ocupaven un espai valuós i es podrien reconfigurar en un racó de TV al nivell principal i permetre un bany principal més gran'.\nRELACIONATS: Remodelació de Gable Eichler doble per Klopf Architecture\nLes portes i finestres de Fleetwood anoditzades en bronze fosc reforcen encara més l'ús de materials 'comercials' que s'han utilitzat en aquest disseny d'Eichler.\nquin aspecte tenia aquest dia\nidees de decoració d'habitacions rústiques\nquè significa babyface a Snapchat\ndata de llançament de les cròniques de Nadal 2\nHe d'actualitzar a iOS 13.5.1\ncom comprovar el saldo prepagat d’airtel


La llei no és cap argument (Albert Pla Nualart)\nLa llei no és cap argument\nALBERT PLA NUALART 16/09/2017 21:40\nLa llei allibera la humanitat del caos creant un marc per a la convivència pacífica i assegurant l’ordre necessari per augmentar el benestar. On no hi ha llei no hi ha civilització, però la llei no és mai més civilitzada que la societat que la genera. En una dictadura, il·legalitza i reprimeix els demòcrates. En una oligarquia, vetlla perquè els poderosos mantinguin els privilegis. A la Barcelona del XV o als EUA del XVIII, garantia la venda i la possessió d’esclaus. La llista seria interminable. Cap legislació és menys justa que l’arbitrarietat o la llei del més fort, però la llei del més fort deixa en totes les legislacions la seva petja; una petja que conculca drets humans.\nLes societats progressen moralment canviant les seves lleis. Tot avenç substancial en llibertats i drets civils s’ha fet desafiant la llei vigent. L’abús dels grups dominants sobre els més febles, de les majories sobre les minories, cristal·litza en la llei. Sense desobediència civil, sense deixar en evidència la violència institucional, els negres no podrien seure a la part del davant de certs autobusos ni les dones podrien votar. Sense els activistes que van plantar cara als desnonaments dictats per jutges, la llei hipotecària seria avui més favorable als bancs i contrària a les famílies.\nLa idea que la llei només es pot canviar legalment no resisteix cap anàlisi històrica. Les lleis que apuntalen i perpetuen privilegis i discriminacions estan integrades en legalitats que apuntalen i perpetuen privilegis i discriminacions. Només es poden canviar quan la mobilització del carrer, la mobilització “subversiva”, obté un suport massa ampli per poder-li parar els peus. I aquest suport no el sol aconseguir sense patir una llarga repressió.\nLa llei de l’Estat -pactada amb els hereus d’una dictadura- permet negar, legalment, la seva plurinacionalitat. Nega a uns quants milions de ciutadans el dret a ser el que són, els imposa una nació i una llengua que no és la seva i els ignora com a subjectes de sobirania. L’error és creure que és una llei democràtica perquè guanya a les urnes o obté majories a les Corts. Cap llei que conculqui drets bàsics dels ciutadans passa a ser democràtica pel fet de tenir un suport majoritari. Ben al contrari, aquest suport majoritari -el suport a la segregació, ja sigui per raça, sexe o nacionalitat- només evidencia fins a quin punt són profunds els dèficits democràtics d’aquell estat.\n“El que no és legal no és democràtic”, diu Rajoy. És un lema profundament autoritari, que concep la democràcia de dalt cap a baix. Si la concebem de l’única manera concebible -de baix cap dalt-, el lema també queda capgirat: “El que no és democràtic ha de deixar de ser legal”. Ha de deixar de ser legal que un tribunal condicionat per interessos polítics anul·li la voluntat popular expressada en referèndum. Ha de deixar de ser legal el nacionalisme que s’afirma negant el dret d’altres nacions a existir. Ha de deixar de ser legal que la llei il·legalitzi la democràcia.


5 propostes per fer esport a casa - Fem Pànxing a casa\nPatry Jordán, amb més de 7,5 milions de seguidors al seu canal de Youtube és sens dubte una de les influencers fitness més rellevants del nostre país. Al seu canal ofereix tota mena de rutines d’esport que van des del nivell més bàsic fins al més professional. Vídeos d’exercicis cardiovasculars, rutines d’abdominals o glutis… Tot això i més t’ofereix la guia de fitness Patry Jordán.\nSi ets més d’esports com el ioga, tenim la millor recepta per a tu: XUAN LUAN YOGA una plataforma online gratis gestionada per la professora experta Xuan Luan. A la seva pàgina web podràs trobar vídeos i consells per a incorporar la meditació i el ioga al teu dia a dia. Així que ja saps, si sempre has volgut introduir-te en aquest món però no trobaves el temps, ara és el millor moment.\nUna altra opció per fer esport és posar-se a ballar sense parar. I és que no hi ha millor opció per alliberar les tensions de passar tot el dia tancat a casa que movent-se al ritme de les cançons més actuals. Al canal de YouTube podràs trobar unes sessions de ball molt mogudes dirigides per l’estrella fitness de YouTube Jessica Bass.\nAcabar la quarantena amb un cos tan potent com el que tenen els teus referents preferits és possible. El canal de YouTube gestionat per les entrenadores personals Karena i Katrina ofereix una infinitat de rutines de diferents durades que t’ajudaran a posar el teu cos en forma. A més, també tenen vídeos curts de meditació!\nSegüentEls invents per moure’t a casa. Propostes actives per fer en confinament i amb materials casolansNext


Volem fer arribar el nostre agraïment a tot l’equip de XFV i en especial a tu, que amb tanta cura el vas\norganitzar, per un viatge de pel·lícula a Victoria Falls, Botswana i Cape Town, no sols per incloure tot allò\nque no ens volíem perdre si no també per tot el que heu afegit i les vostres recomanacions.\nVolem fer esment a un gran encert per part vostra de buscar allotjaments no gaire grans, això ens ha\npermès gaudir dels safaris tant de riu com de terra amb molt poca gent (hem vist barques i 4×4 d’altres\nlodges atestats, potser alguns eren viatges de grup ).\nExperiències com passar 2 nits a una illa del Delta de l’Okavango, una tenda en plena sabana a la Reserva de Moremi o una nit sota els estels de les Salines del Kalahari son ja per nosaltres inoblidables al mateix temps que la sensació única de veure els animals en el seu entorn natural.\nReiterem el nostre agraïment i aprofitem per desitjar-vos a tots un BON 2019 ple de pau, alegria, salut i viatges.\nFrancesca i Kiko\nEtiquetas:COMENTARIS CLIENTS XAVI FERNANDEZ VIATGES, SAFARIS BOTSWANA, VIATGE A CAPE TOWN, VIATGE VICTORIA FALLS, VIATGES A MIDA, VIATGES DE LUXE, VIATGES DE PEL.LICULA\nNomés unes paraules per agrair-te el magnífic viatge a Egipte que hem tingut:\nQue és el millor d’un viatge? La tornada a casa i poder compartir totes les experiències amb el teus. I això és el que estem fent!\nNo parem d’ensenyar les fotos dels imponents temples i del seus deus, amb les detallades explicacions dels guies tan professionals, no parem de\nparlar de la calma que hi ha al riu Nil amb la motonau Acamar i del tracte tan exclusiu que ha tingut la meva gran familia.\nHem gaudit de la cultura egipcia a tots els nivells pel gran riu Nil, pel desert, en els temples, en les tombes, en les piràmides, al Cairo, en els espectacles i monuments i sobretot amb la gent d’allà, humil,treballadora i amb ganes de fer les coses ben fetes.\nCom tu Marc, que ens has organitzat el viatge amb una especial atenció als nens i que gràcies a la teva professionalitat tot ha estat perfecte.\nFins aviat Marc i XFV,\nEtiquetas:COMENTARIS CLIENTS XAVI FERNANDEZ VIATGES, VIAJE EGIPTO EN FAMILIA, VIATGE EGIPTE EN FAMILIA\nVIATGE PER UGANDA I PEMBA: UNA PASSADA!!!\nHola Marc, sols dues ratlles per agrair-te el viatge que ens vas organitzar. Ha estat perfecta, tot ha sortit rodo, el guia de Uganda, Pablo Moraga, es una passada i a part de tractar-nos super be es un noi molt culte i molt interessant.\nEls hotels fantàstics, especialment el Bakers Lodge de Murchinson, el Kyaninga Lodge de Fort\nPortal i el Manta Resort (ambla underwater room, que es una passada!) a Pemba.\nSi tens algú que faci aquest viatge el podem informar i animar!\nT ‘adjuntem unes poques fotos de les moltes que hem fet.\nUna abraçada dels dos i fins aviat,\nRafa i Lluís\nEtiquetas:COMENTARIS CLIENTS XAVI FERNANDEZ VIATGES, SAFARI UGANDA, safaris con xavi fernandez viajes, VIAJE GORILAS UGANDA, VIATGE UGANDA\nVIATGE PER NOVA ZELANDA: UN SOMNI FET REALITAT\nBon dia Christian.\nVolem agrair tota l’ atenció rebuda per part de XFV, per poder fer realitat un dels nostres somnis que era conèixer Nova Zelanda.\nTant per part teva, que des del primer moment ens vas confeccionar un viatge adaptat a tot el que no ens volíem perdre\ni amb força rapidesa ja que disposàvem de poc temps per organitzar-lo.\nEl teu assessorament ha estat clau i amb tot el que ens vas afegir el viatge ha estat rodó.\nAgrair a més la gestió del vostre corresponsal en un moment en que ens va fer falta solucionar un petit contratemps.\nComentar també que molts dels allotjaments triats per vosaltres han estat molt acollidors i molt confortables.\nUn esmentespecial pel Perfect Strangers de Punakaiki i el Akaroa Cottages (fantàstics),entre d’altres.\nSegur que tot això no hagués estat possible sense un bon equip al darrera, reiterem de nou el nostre agraïment a XFV.\nNo dubtarem a tornar a comptar amb vosaltres per propers projectes.\nSalutacions cordials i el nostre millor desig de Bones Festes i un millor 2018 per a tots\n(Nova Zelanda 31-10 al 19-11-17)\nEtiquetas:COMENTARIS CLIENTS XAVI FERNANDEZ VIATGES, OPINIO CLIENTS XAVI FERNANDEZ VIATGES, VIATGE NOVA ZELANDA


UN ANÀLISIS "DESCENTRAT" A L'ABAST DE TOTHOM. - ELS PATRIOTES\nUN ANÀLISIS "DESCENTRAT" A L'ABAST DE TOTHOM.\nEl fracassat debat d’investidura espanyol, ara farà corre rius de tinta. Que si “gran coalició” de dretes clar, que si “front d’esquerres”. Res de res. Nosaltres ens mantenim amb allò que varem dir després del 20 D, noves eleccions, i ara amb data senyalada; 26 de Juny.\nQui ha sortit reforçat després del fracàs de Pedro Sánchez, és la pregunta del milió. Segur que vist el que hem vist, tots els partits faran causa per trobar un bon cabàs argumentari per guanyar el 26 de Juny. Veure i comprovar que ja tenim en marxa els vociferes mediàtics, ens augura una bona distracció. Guanyar n’és i serà la màxima. L’atur, la crisis social i econòmica, Catalunya, la competitivitat, la democràcia i fins i tot com funciona l’Estat, els hi sua. Marca Espanya.\nLa nostra predicció al respecta, és, i si és vol “simplona”, però real. Les dades objectives ens indiquen que fins i tot podríem encertar-la. Anem a pams.\nHem mantingut i mantenim que les marques PP i PSOE, estan amortitzades. Fins i tot “reformar o una segona transició”, que són els conceptes de moda pensem que no estan al seu abast. Fer-ho ja és de per si complexa, però que a sobre és pretengui que siguin els mateixos, el fracàs és segur.\nEls poders fàctics, que sempre ens porten avantatge a l’hora de defensar interessos propis, s’ho van veure a venir. Un 15 M, una Sexta, un Lara, l’IBEX 35, i un funcionariat públic i privat, han esdevingut el “portal del canvi” perquè tot continuï igual. Ho van veure clar, i han treballat pels recanvis d’uns i per controlar els altres.\nEl full de ruta espanyol i per una Espanya la de sempre, és va complint. Corrupció a dojo del PP, més una visualització que dona per fet l’escorament del PSOE a la dreta (Pacte d’investidura amb Ciutadans i aquests reclamant l’adhesió al pacte del PP), ho confirma.\nQue Podemos farà el sorpaso al PSOE, és tant evident com que a Espanya l’atur és superior al 21,6, triplicant l’atur mig, 6,7 europeu. Si el PSOE ha estat incapaç de guanyar al PP el 20D, només és pot explicar des de la perspectiva que tant PP com el PSOE duen motxilles similars i un passat que deu ni do. Tant per tant em quedo el que conec, pensen els seus votants i guanya el PP i la seva Espanya.\nEl PSOE amb 5.530.693 vots només supera a Podemos amb 341.360 vots. Per primer cop un partit nou els hi diu que cal fer altres politiques i que aquestes han de ser d’esquerres. Si pel 26 de Juny Podemos i Izquierda Unida, són capaços d’entendres, el sorpaso serà un fet i la sorpresa pels poders de sempre també. Ara, Podemos i IU sumen 6.112.441 vots, 582.748 vots més que el PSOE.\nCiutadans és l’opció garantista, l’única, de moment, que pot substituir el PP i l’única que serveix a l’amo sense cap més resposta que una bona cadira. Els de l’IBEX 35 i les castes variades ho tenen clar i segur, a no ser que l’Albert la cagui, que aquets propers mesos veurem defuncions i ressorgiments en vida. Tot un espectacle.\nEl nostre veredicte pel 26 de Juny és el següent:\nEl PP perdrà les eleccions i Rajoy serà substituït per la Soraya. De fet és convertirà en la quarta força.\nEl PSOE farà el seu Congrés i Pedro Sánchez serà substituït per la Presidenta d’Andalusia, Susana Díaz. Com a molt seran la tercera força.\nPodemos, i Izquierda Unidida s’entendran i guanyaran les eleccions. De fet seran els responsables d’una nova transició molt a prop de la ruptura, tenint en compta que fer-ho ara és més senzill que al 1975.\nCiutadans podria abastar l’espai dretà i més “nacionalespanyolista”. Tot dependrà de que la confiança dels poders fàctics de la dreta és mantingui. Seran probablement la segona força.\nEl dubta raonable és si PP, PSOE i Ciutadans tindran la majoria suficient per pactar, o definitivament el bloc d’esquerres entoma el poder.\nMentrestant a Catalunya cal marxar en pas ferm, però si podem fer-ho possible avui, millor que demà. Per cert una recomanació pel 26 J, prepareu un “Junts pel Si”. Fins i tot i donat que l’aritmètica i les eleccions les carrega el diable, podria ser que tornéssim a ser determinants per investir i governar el que quedi d’Espanya. Queda dit a major gloria dels que volem una Catalunya lliure.


Circuit Juvenil d’Estiu de la FCT al Berga TC – Federació Catalana de Tennis\nBerga TCCircuit Juvenil d'estiu\nEl Berga Tennis Club va ser escenari de la disputa d’una prova inclosa al Circuit Juvenil d’Estiu de la Federació Catalana de Tennis.\nEn categoria masculina es van jugar proves de benjamins, alevins, infantils i cadets, mentre que en categoria femenina es van disputar quadres d’alevins, infantils i cadets.\nAquest van ser els resultats de les finals:\nBenjamí. Sergi Torné (Berga TC) guanya a Josep Rubiralta (CT Manresa) per 6/4 i 6/3\nAleví. Pol Botifoll (CT Manresa) guanya a Benet Roca (Berga TC) per 6/2, 4/6 i 6/3\nInfantil. Roger Martínez (CT Manresa) guanya a Benet Roca (Berga TC) per 6/4 i 6/2\nCadet. Ferran Celades (C Puigcerdà Poliesportiu) guanya a Ramon Menac (CT Manresa) per 6/4 i 6/4\nAleví. Marta Cirujeda (CT Manresa) guanya a Laia Ballús (Berga TC) per 6/0 i 6/3\nInfantil. Blanca Puigbó (CT Manresa) guanya a Mariona Coma (Berga TC) per 6/2 i 6/3\nCadet. Laia Prat (CT Manresa) guanya a Anna Grau (CT Manresa) per 6/4 i 7/5


Col·laboracions | Pàgina 12 | Emblecat\nDiàlegs d’Art 2012-2013\nConferència “Van Gogh i el naixement de les Avantguardes” A càrrec de Vicente de la Fuente.\nLloc: Foment Martinec del Clot. C/Provença, 591-593 (Cantonada Rogent)\nData: 22 de octubre 2012\nInformació: info@emblecat.com, al coordinador d’Emblecat Ricard Sentís rsentissabate@gmail.com i a la Secretaria de l’Ateneu Cultural Foment Martinenc tel. 93 455 70 95\nEmblecat participa a la inauguració del Curs Cultural al Foment Martinenc.\nEmblecat participa el proper dimecres 17 d’octubre a la inauguració del Curs Cultural 2012 -2013 del Foment Martinec del Clot amb la presentació de la Conferència “Barcelona després de 1714. La ciutat oprimida entre muralles i borbons” a càrrec de la historiadora de l’art Anna Valluguera.\nLloc: Foment Martinec del Clot. C. Provença 591-593, cant. Rogent.\nActivitats associats investigadors, Cicles de conferències, Col·laboracions, Informacions destacades, Memòria 2012\nNova temporada dels Diàlegs….\nGràcies a l’èxit de Emblecat en els Diàlegs d’Art a l’Ateneu Cultural Foment Martinec del Clot, el passat 8 d’octubre 2012 vam iniciar la segona temporada. La Historiadora de l’art Anna Valluguera presentar Gustave Coubert i el realisme. La propera sessió serà el 22 d’octubre amb el tema Van Gogh i el naixement de les avantguardes a càrrec de Vicente de la Font.\nCol·laboracions, Memòria 2012, Publicacions\nVicente de la Fuente ha col·laborat en el text del catàleg de l’exposició Antoni Samarra, 100 anys després, dedicat a l’obra d’aquest artiste a la Casa Museu Lluís Domènech i Montaner, inaugurada el passat 13 de setembre de 2012. En l’apartat intitulat “Antoni Samarra i Tugues. Centenari de la primera exposició d’art a Canet”, de la Fuente contribueix en l’actualització tant de la vida com de l’obra d’aquest lleidetà que va deixar la seva petja en aquesta vila del Maresme. L’estudi és el resultat d’una recerca acurada realitzada pel nostre soci d’Emblecat.\nCurs Ornamentació modernista: el simbolisme de les imatges\nImpartit per la sòcia investigadora Fàtima López\nEl curs gira al voltant de l’ornamentació a l’època del Modernisme, un període artístic que es va caracteritzar per la proliferació de l’ornament, arrelat al concepte d’art total. S’ofereix un panorama que va des de l’ornamentació de les arts decoratives i aplicades a l’arquitectura fins als cromos, difusors de la imatge impresa.\nEs tractaran amb atenció els edificis de Cardedeu, les farmàcies de Barcelona, a més d’altres obres emblemàtiques de l’època. Descobrirem que l’ornament, en diverses ocasions, va més enllà de la simple decoració per endinsar-se en un univers simbòlic.\nPer a més informació consulteu el tríptic aquí\n6 sessions: dimecres del 10 d’octubre al 14 de novembre de 2012 de 19 a 20.30 h.\nPreu del curs sencer: 50€\nInscripcions fins al 30 de setembre al Museu Arxiu Tomàs Balvey\nTel: 93 871 30 70 (de dimarts a divendres 11-14h i 17-21h)\nTransport públic: Renfe Rodalies estació Cardedeu (40 min aprox. des de Barcelona centre)\nCol·laboracions, Memòria 2012\nAntoni Samarra, un pintor oblidat\nA la Casa Museu Domènech i Montaner de Canet de Mar es podrà visitar des de el 14 de setembre una exposició dedicada al pintor de Ponts Antoni Samarra. Samarra un dels anomenats pintors suïcides va pertànyer a l’ultima generació d’artistes modernistes. D’origen humil i autodidacta va arribar a Barcelona al 1901, i després d’assistir a les classes nocturnes de l’Ateneu Obrer, va fer una primera exposició a la Sala Parés. La seva presentació a la ciutat va ser un complert èxit i va rebre l’impuls de les excel·lents crítiques de Raimon Casellas o Alexandre de Riquer. Apassionat de l’art i passional en la seva pràctica (assegurava que quan pintava entrava en una mena de trànsit), la seva carrera va ser impulsada per Ignasi Iglesias i Josep Pous i Pagès que li van posar en contacte amb les tendències anarquistes i vitalistes. La seva carrera es va truncar quan, per causes mai esclarides, es va suïcidar al 1914 amb 29 anys. A la mostra ha participat Vicente de la Fuente, en la realització del catàleg i altres textos de l’exposició.\nCicles de conferències, Col·laboracions, Memòria 2012\nConferència: Samarra, el pintor suïcida\nDissabte 15 de setembre, a les 19,00 hores, a la Casa Museu Domènech i Montaner de Canet de Mar, Vicente de la Fuente, donarà una conferencia sobre el pintor post modernista Antoni Samarra, en el marc de la exposició que es celebra a la Casa Museu. Samarra era una jove promesa de la pintura de la dècada de 1910. Al arribar a Barcelona causa sensació pel seu estil salvatge i personal. Després de la seva primera exposició a la sala Parés el seu estil es torna més suau, abandonant l’estètica miserabilista d’influència de Nonell. Les crítiques favorables es transformen en negatives. Desorientat i amb problemes personals mai aclarits torna al seu poble natal. Al 1914, al castell de Burriac, al Maresme, es treu la vida amb un tret de pistola. Vicente de la Fuente ha participat en la redacció dels textos de la exposició i estudiat l’obra del pintor oblidat.\n1er. Cicle de diàlegs al Foment Martinenc\nFinalitzà el passat dia 16 de juny el primer cicle de diàlegs a l’Ateneu Cultural Foment Martinenc amb el tema del Simbolisme, a càrrec de la historiadora de l’art Fàtima López. El resultat de l’enquesta i dels comentaris dels assistents a les sessions, recollides pel coordinador d’Emblecat, Ricard Sentís, han estat molt positius.\nCom a conseqüència s’estan preparant nous cicles pel curs 2012-2013, amb noves propostes dins del camp de recerques duts a terme pels nostres especialistes d’Emblecat.


PETITS GRANS MÚSICS: de juny 2018\nÚLTIM DIA A 3r\nEl 20 de juny vam fer la nostra última classe a 3r. Vam jugar al pictionary de cançons fent dos grups, i el grup que va encertar més cançons va escollir la cançó que vam posar al final.\nEtiquetas: 3r, jocs musicals\nENS DESPEDIM CANTANT A P3\nL'últim dia de curs vam pujar a l'aula amb la tutora i vam cantar junts les cançons que haviem après.\nAquí us deixo la Pastoreta:\nI per últim una curiositat, l'altre dia vigilava pati i els vaig enganxar cantant una cançó de triar, la de 4 pedres hi ha al carrer. Em va fer molta il.lusió que la música sortís de l'aula :)\nBON ESTIU A TOTS ELS PETITSGRANSMÚSICS DE P3\nRecordeu pares que si voleu veure tot el que han fet a música (i que jo hagi pogut gravar), només heu de clicar a l'etiqueta de P3 !\nO AQUÍ !\nEtiquetas: cançó, cançons tradicionals, i3\nJOC DEL TAULELL MUSICAL A 4t\nL'últim dia de classe vam jugar al joc del taulell musical. Consisteix a que per grups han de copiar una quadrícula plena de símbols musicals. El grup que faci més caselles correctes escollirà la cançó amb la que ens acomiadarem!!\nEtiquetas: 4t, ELS CANTA-MÚSICS, jocs musicals\n1r EL ROCK DE LA FORMIGA\nQue bé ens ho passem els últims dies!\nHem ballat el rock de la formiga del Pot Petit, i hem pintat la Pastoreta !\nEtiquetas: 1r, balls, el pot petit\nLA POLCA 4t\nAcabem les classes de música a 4t tocant la flauta. En aquest cas interpretem "La polca" i improvisem una mica amb les panderetes :)\nESCRIVIM ELS NOSTRES RECORDS A 6è\nEls últims dies de música els hem aprofitat per parlar una mica de tot el que hem fet aquests anys, i després els he donat un quadern per omplir amb els seus records d'escola:\nEtiquetas: 6è, ELS DJ'S, nens músics\nPICTIONARY DE CANÇONS A 2n\nEl joc que hem fet és tot un clàssic. El pictionary. A quin alumne no li agrada sortir a la pissarra a dibuixar? Varem fer dos grups, un alumne de cada grup va sortir a la pissarra a dibuixar el títol d'una cançó que hem treballat aquest any. El grup que abans endevini la cançó sortirà al davant i cantarà la cançó davant dels altres companys i rebran un punt. Quan acabi el joc, l'equip que tingui més punts... sabeu que?.... escollirà una cançó per ballar al final de la classe!!!\nL'equip 2 va ser el que va guanyar, sabeu quina cançó van escollir?\nEtiquetas: 2n, cançoner, jocs musicals, SCHOOL OF ROCK\n1r COL.LOQUEM AL PENTAGRAMA EL SOL I EL MI\nAcabem el curs repassant on es col.loquen al pentagrama les notes sol i mi. Aquesta vegada fem servir un pentagrama gran i 4 fitxes de parxís. Quin embolic de línies al principi! Però al final ens hem aclarit :)\nEns encanta i aprenem molt!\nEtiquetas: 1r, pentagrama\nLA DARINA I LA NORA ENS TOQUEN LA GUITARRA\nLa Darina va anar a la classe de primer a ensenyar-nos com es toca la guitarra i les seves parts més importants:\nLa Darina i la Nora ens van ensenyar com havien millorat la peça que ens van tocar feia uns mesos, molt bé noies!!!\nTambé ens van explicar com són les seves partitures de guitarra:\nEtiquetas: 1r, 3r, 5è, guitarristes, nens músics\n1r AMB EL BALL DE SANT FERRIOL\nEtiquetas: 1r, creació, dansa\nP4 NO PARA!\nAquests dies hem treballat molt:\nHem ballat a ritme de rock! Del rock de la formiga d"El pot petit":\nHem representat la primavera de VIVALDI:\nHem cantat la cançó MIREU ELS MEUS ÀNECS:\nI hem fet sons de pluja amb instruments com el pal de pluja, el tub de trons i els plats:\nI amb aquesta entrada ens despedim d'aquest curs!\nHeu treballat molt i continuarem l'any que bé.\nAra gaudiu de l'estiu !!!\nEtiquetas: audició activa, cançó, dansa, el pot petit, i4, infantil, instruments, moviment, musica descriptiva, vivaldi\nDECOREM EL PASSADÍS AMB BANDEROLES DE DANSES\nJa fa uns dies que ha arribat la primavera al passadís de música!\nEls nens i nenes de segon i de cinquè s'han dibuixat ballant danses i hem penjat els seus dibuixos en unes banderoles plenes de colors i flors.\nA que ve de gust anar a l'aula de música?\nEL COMPÀS DE 3 A 3r\nAquest mes aprenent el compàs de 3 i primer ho practiquem amb el cos per després poder interitoritzar-ho :\nHem de diferenciar si sona compàs de 2 o compàs de 3:\nTambé hem cantat cançons amb compàs de 3 com DINS LA FOSCA, l'hem acompanyat amb percussió coporal i fins l'hem cantada a cànon !\nTambé hem acompanyat amb instruments cançons més conegudes per ells, com TU CANCIÓN:\nPerò no tot ha estat treballar.... També hem tingut una estoneta per jugar al memory dels instruments:\nEtiquetas: 3r, compàs de 3, ELS HEAVY METAL\nLA PRIMAVERA DE VIVALDI P4 i P5\nAquests dies treballem la primavera de Vivaldi i la seva estructura. Els nens i nenes han teatralitzat aquesta audició i així hem anant diferenciant els temes:\nTanbé vam fer un ocellet per treballar el tema en què sona l'ocellet.\nTotes les fotos aquí:\nEtiquetas: audició, audició activa, estructura, i4, i5, infantil, musica descriptiva, musicograma, vivaldi\nEL CARILLÓ A INFANTIL\nAquesta setmana la Pastoreta ens ha portat un instrument que fa melodies i que es necessita d'una baqueta per tocar-lo. Si, és el carilló !\nCLIQUEU LES FOTOS PER VEURE ELS ÀLBUMS :\nEtiquetas: i3, i4, infantil, instruments


Antiblavers / concentració d'Alcoi a favor de TV3 omple la plaça de l'ajuntament\n» concentració d'Alcoi a favor de TV3 omple la plaça de l'ajuntament\n#1 19-01-2008 16:03:13\nconcentració d'Alcoi a favor de TV3 omple la plaça de l'ajuntament\nLa concentració d'Alcoi a favor de TV3 omple la plaça de l'ajuntament\nAvui a les sis de la tarda es farà una nova concentració a Alacant\nMés de dos mil concentrats, segons Acció Cultural del País Valencià (ACPV), es van aplegar ahir al vespre a la plaça d'Espanya de l'Ajuntament d'Alcoi, per reivindicar la llibertat d'expressió i en contra del tancament de TV3 al País Valencià. A la protesta hi van participar tots els partits polítics a excepció del PP. Una delegació va entrar al consistori i va penjar a la façana de l'ajuntament una pancarta amb el lema 'Volem TV3'.\nACPV d'Alcoi destaca l'èxit de la convocatòria, malgrat que a la vila es continua rebent TV3 pel senyal analògic, gràcies al repetidor del Preventori.\nAvui, concentració a Alacant\nACPV ha convocat per avui a les sis de la tarda una concentració a la plaça de l'Ajuntament d'Alacant, també per defensar les emissions de TV3, sobretot a l'àrea d'Alacant, on el repetidor de la Carrasqueta ja no reenvia el senyal.\n1.300 signatures al síndic d'Alacant\nD'altra banda, el casal Jaume I d'Alacant va lliurar ahir prop de mil tres-centes signatures al síndic de greuges d'Alacant per demanar-li que impedeixi el tancament dels repetidors de TV3. Unes dues-centes signatures d'aquestes es van aconseguir en un acte de pre-campanya que el PP va fer a Elx. En efecte, el responsable del casal Jaume I d'Elx, Agustí Agulló, fa observar que votants de totes les ideologies s'han adherit a la campanya, com es va demostrar el 13 de gener, quan van recollir signatures davant el centre de congressos d'Elx, on el PP va fer el seu primer míting de pre-campanya.\n#2 19-01-2008 16:09:15\nRe: concentració d'Alcoi a favor de TV3 omple la plaça de l'ajuntament\nNOTÍCIA COMPLETA DE LA MANIFESTACIÓ A ALCOI:\nMés de dues mil persones van omplir anit la Plaça d'Espanya d'Alcoi per reclamar la continuïtat de les emissions de TV3 al País Valencià i en protesta pel tancament del repetidor de la Carrasqueta. La convocatòria, organitzada pel Centre Ovidi Montllor-Acció Cultural del País Valencià, va resultar tot un èxit davant el gran nombre d'assistents, convertint-se en una de les majors mobilitzacions enregistrades fins ara en la campanya per defensar les emissions dels canals que emeten íntegrament la seua programació en la llengua dels valencians, fins i tot la policia va haver de tallar el trànsit davant l'èxit de la concentració\nPassades les 8 de la vesprada el grup de concentrats ja era molt nombrós, però no deixava d'augmentar. Mentre un grup de dolçainers i percussió escalfava amb les seues notes l'acte, a poc a poc la popular 'Bandeja' alcoiana començava a quedar-se menuda amb l'arribada de centenars i centenars de participants. La gran assistència fins i tot va sorprendre la policia local alcoiana, que va haver de tallar el trànsit al carrer que transcorre davant l'ajuntament per tal de garantir la seguretat.\nEls portaveus dels grups d'esquerra a l'Ajuntament d'Alcoi, junt a diversos ciutadans i ciutadanes, van ser els encarregats de portar una pancarta en la que es llegia 'Volem TV3'. Altres assistents portaven les seues pròpies pancartes amb eslògans que reclamaven llibertat d'expressió, i en alguns moments es van arribar a cridar també eslògans en referència a aquest dret bàsic dels ciutadans.\nL'escriptor, i membre de la junta gestora del CCOM, Vicent Luna va ser l'encarregat de llegir un manifest que apel·lava al dret de la ciutadania a triar el mitjà d'informació: "No estem parlant, per tant, només de quatre canals d'una televisió, sinó sobretot del dret de cada ciutadà i ciutadana a ser tractat com a persona adulta, a ser nosaltres, i no cap govern, els qui decidim quin canal volem veure". El manifest a més alertava del totalitarisme que el govern valencià demostra amb la decisió de tallar les emissions dels canals catalans: "L'experiència ens demostra que les cessions a l'autoritarisme de l'extrema dreta no ens duran res de bo".\n"Una violació als nostres drets democràtics"\nLa coordinadora del Centre Ovidi Montllor, Sandra Obiol, es mostrava molt contenta pel seguiment de la convocatòria: "Estem molt satisfets perquè la gent ha respost a l'atac del seu propi govern de forma pacífica i amb tarannà democràtic, que és precisament el que ha mancat a la gestió del govern valencià; de fet, és tota una paradoxa: els ciutadans estan donant una lliçó de democràcia i llibertat a les institucions que els haurien de representar".\nAl final de la convocatòria els portaveus dels partits de l'esquerra local van voler pujar al balcó principal de l'ajuntament per penjar la pancarta, però es van trobar que el govern local del Partit Popular havia donat ordre de no permetre l'accés als participants a la concentració. La pròpia Sandra Obiol explicava que considerava aquesta decisió "com una violació més de la democràcia per part d'aquestes persones", en referència als responsables del PP. "S'aprofiten de la democràcia per arribar al poder, i una vegada instal·lats en ell, es dediquen a violar-la. L'ajuntament no és una propietat seua, com tampoc la informació pública, però ells consideren que es poden apropiar de tot això".\nAmb tot, la pancarta va acabar onejant a la façana de l'ajuntament, despenjada des d'un altre dels balcons.\nLa concentració va finalitzar entre sons de percussió d'una rua local que es va voler afegir a l'acte. Mentre molts dels assistents anaven marxant, els més joves es divertien ballant al ritme de la percussió. Abans, però, tothom va ser convidat a participar al dia següent en la concentració d'Alacant, per a la qual s'han organitzat autobusos gratuïts des d'Alcoi.\n[extret de l'avanç]


Normes – El Petit i Jo\nPublicat a 14 Maig, 2013\nPublicat a 8 Maig, 2013\nAixí doncs, fer la compra o anar a comprar és una font d’aprenentatges immens. De fet, hi ha tota una part que és molt més fàcil de veure, i són tots aquells aprenentatges que tenen a veure amb saber què es pot comprar a cada lloc, té a veure amb saber la varietat de coses que existeixen, per tant, ajuda a tenir un bon coneixement de vocabulari, de les característiques, per exemple, de diferents verdures i fruites o fins i tot, de diferents tipus de barres de pa, si són més grans, més petits, rodons o en forma de barra. Encara que aquestes coses les expliquin a l’escola, no té res a veure aprendre-ho només així, a base de fer llistes de grups de coses amb el títol de fruita o verdura, que el fet d’ajudar a casa a fer la llista de la compra i saber quines fruites i verdures fan falta a casa, perquè en el moment d’anar-les a comprar, sense voler, estan aprenent totes les característiques que les diferencien les unes de les altres.\nPerò com ja he dit no és només això. Es tracta de valors que van associats i que perduraran al llarg dels anys fins a l’edat adulta, ja que les primeres vegades que anem a comprar tots sols, sigui a comprar el pa, posarem en pràctica el que haurem après. Per mi alguns d’aquest valors són:\nL’estalvi: és a dir, no podem comprar tot el que hi ha a la botiga per molt que vulguem o que ens agradi, necessitem fer una compra pensada i acurada a les nostres necessitats. Per tant, la compra és quelcom racional, que s’ha pensat amb antel·lació i no allò que serveix per aconseguir premis i coses que ens agraden. És interessant haver pactat amb els nens què els hi podem comprar i què no abans de sortir de casa i també, en el cas que sigui necessari perquè els hi costa molt reprimir-se i no deixen de demanar una vegada som a la botiga, instaurar la norma que diu que pactem a casa el que comprem i un cop a la botiga no es pot demanar. En tot cas, si hi ha alguna cosa que desitgi molt, que se’n recordi per la propera vegada que sortiu a comprar i veure si llavors hi ha sort.\nDemanar i esperar el torn: Un cop estem a la botiga, queda clar que és un lloc on no es pot saltar ni córrer, tampoc es poden tocar constanment les coses de les prestatgeries, així que el que s’ha d’aprendre és a demanar el torn i esperar de forma ordenada que ens toqui. Ja sigui a la cua del supermercat, com esperant torn a la carnisseria o peixateria.\nEducació: Així doncs, l’educació queda com a rerefons constant, ja que els nens han d’interactuar amb altres adults i seguir unes normes socials que ja existeixen i que seran les que necessiten aprendre per ser autònoms el dia de demà.


Pràctica ASI-C6-ASGBD: PostgreSQL: Backup & Recovery III - wikijoan\nPràctica ASI-C6-ASGBD: PostgreSQL: Backup & Recovery III\n2.2 Posta en marxa de l'arxivat WAL\n2.3 1r pas. Fem el Backup Base\n2.4 Recuperació utilitzant un Backup d'Arxivat Continu\n3 Desenvolupament Pràctica\nA la documentació oficial d'Oracle s'explica tres metodologies de fer backups: pg_dump; còpia de fitxers de sistema; i Point-In-Time-Recovery, PITR. En aquesta pràctica veurem el tercer mètode. És la manera més complexa, però és la única que permet fer còpies de seguretat en calent i poder portar la base de dades a un punt de restauració en el temps qualsevol. És l'equivalent en Oracle al mode arxivat, i igual que en Oracle, s'aconsegueix guardant tots els logs de totes les transaccions que van succeïnt a la base de dades.\nEns basem en la documentació oficial de Postgres: 23.3. Continuous Archiving and Point-In-Time Recovery (PITR)\nNota: En la meva instal.lació de Ubuntu, on està el directori data/? Mirar el fitxer postgresql.conf:\ndata_directory = '/var/lib/postgresql/8.3/main'\nroot$ cd /var/lib/postgresql/8.3/main\nroot$ ls -la\ndrwx------ 10 postgres postgres 4096 2010-04-26 14:34 .\ndrwxr-xr-x  3 root     root     4096 2009-09-10 14:38 ..\ndrwx------ 95 postgres postgres 4096 2010-04-19 17:14 base\ndrwx------  2 postgres postgres 4096 2010-04-26 15:25 global\ndrwx------  2 postgres postgres 4096 2009-09-10 14:38 pg_clog\ndrwx------  4 postgres postgres 4096 2009-09-10 14:38 pg_multixact\ndrwx------  2 postgres postgres 4096 2010-04-13 20:30 pg_subtrans\ndrwx------  2 postgres postgres 4096 2009-09-10 14:38 pg_tblspc\ndrwx------  2 postgres postgres 4096 2009-09-10 14:38 pg_twophase\n-rw-------  1 postgres postgres    4 2009-09-10 14:38 PG_VERSION\ndrwx------  3 postgres postgres 4096 2010-04-21 18:30 pg_xlog\n-rw-------  1 postgres postgres  133 2010-04-26 14:34 postmaster.opts\n-rw-------  1 postgres postgres   54 2010-04-26 14:34 postmaster.pid\nlrwxrwxrwx  1 root     root       31 2009-09-10 14:38 root.crt -> /etc/postgresql-common/root.crt\nlrwxrwxrwx  1 root     root       36 2009-09-10 14:38 server.crt -> /etc/ssl/certs/ssl-cert-snakeoil.pem\nlrwxrwxrwx  1 root     root       38 2009-09-10 14:38 server.key -> /etc/ssl/private/ssl-cert-snakeoil.key\nS'hi accedeix com a sudo\nEl Postgres sempre fa una còpia de l'activitat que va succeïnt a la bd (Write Ahead Log, WAL), en el subdirectory data/pg_xlog. Aquest log descriu cada canvi en els fitxers de dades de la bd. El log existeix bàsicament per motius de seguretat: si el sistema té un desastre, la bd es pot restaurar consistentment aplicant els log's des de l'últim checkpoint. Això passa tant si treballem en mode arxivat com si no. A més a més, l'existència dels log fa possible una tercera estratègia per fer còpies de seguretat de les bases de dades: es tracta de combinar un backup a nivell de fitxers amb un backup dels fitxers de WAL. D'aquesta manera estem aconseguint fer còpies en calent. En la terminologia Oracle diem que treballem en mode arxivat. Si es necessita fer una recuperació es restaura la còpia de fitxers de sistema i s'apliquen tots els fitxers de WAL per tal de situar la base de dades fins al punt previ al desastre.\nQuan treballem en mode arxivat, el que volem es guardar en algun lloc els segments de fitxer abans de que es matxaquin. En aquest punt PostgreSQL no fa cap suposició de com i on es guardaran els arxius, i es deixa a lliure el.lecció del DBA, i es defineix en el fitxer postgresql.conf, en el paràmetre de configuració archive_command (recordem que el que estem explicant val tant per Postgres sobre Windows com sobre Linux).\non %p es reemplaça pel fitxer incloent la ruta, i %f només el nom del fitxer\nEn aquests dos casos, la comanda d'arxivat és un copy més o menys simple, però podem tenir un script complexe que realitzi compressió, comprovacions, etc.\nHem tingut un desastre, i hem de fer una recuperació. Aquest és el procediment.\n1. Tancar el servidor, si és que està en marxa\nrestore_command = 'cp /mnt/server/archivedir/%f %p' #Linux\nExemple de fitxer Fitxer:Recovery.zip (recovery.conf) més complet que el que hem utilitzat.\nFitxers necessaris per a la pràctica: Fitxer:PITR.zip\nObtingut de «http://wiki.joanillo.org/index.php?title=Pràctica_ASI-C6-ASGBD:_PostgreSQL:_Backup_%26_Recovery_III&oldid=5606»\nLa pàgina va ser modificada per darrera vegada el 26 abr 2010 a les 13:38.


L'espectacle musical Circ, Cíclicus, proposta infantil de març al TMR — Ajuntament de Roses\nL'espectacle musical Circ, Cíclicus, proposta infantil de març al TMR\nL'espectacle musical Circ, Cíclicus, proposta infantil de març al TMR El proper diumenge 9 de març (12 h), l'Associació Optimist portarà al Teatre Municipal de Roses la representació de 'Circ Cíclicus', de la companyia Cíclicus, una proposta de circ musical infantil per gaudir del teatre en família. http://www.roses.cat/noticies/http-www-roses-cat-ajuntament-informacio-administrativa-recull-de-premsa-recull-07-03-14-at_download-fitxer http://www.roses.cat/@@site-logo/escut.png\nEl proper diumenge 9 de març (12 h), l'Associació Optimist portarà al Teatre Municipal de Roses la representació de 'Circ Cíclicus', de la companyia Cíclicus, una proposta de circ musical infantil per gaudir del teatre en família.\n07/03/2014 07:35 - Departament de Comunicació i Premsa\nCirc, Cíclicus és el viatge d'anada i tornada del passat que, sense saber-ho, està avançant cap al futur.\nEl preu de l'entrada és de 5 euros. Organitza: Associació Optimist. Col·labora: Ajuntament de Roses